62020TO0654(01)_INF
Rettens kendelse (Niende Afdeling) af 14. september 2021 –Silex mod Kommissionen og Eismea
(Sag T-654/20)
»Annullationssøgsmål – rammeprogram for forskning og innovation »Horisont 2020« (2014-2020) – debetnota udstedt af EASME – rette sagsøgte – afvisning«
Annullationssøgsmål – betingelser for antagelse til realitetsbehandling – søgsmål rettet mod ophavsmanden til den anfægtede retsakt – undtagelser – retsakter vedtaget i henhold til delegerede beføjelser fra den delegerende institution – retsakter underskrevet af Forvaltningsorganet for Små og Mellemstore Virksomheder (EASME) – EASME’s kompetence til at vedtage de nævnte retsakter – sag anlagt mod Kommissionen – afvisning
[Kommissionens afgørelse 2013/771, art. 3, stk. 3, litra b); generelle betingelser for tilskudsaftalen, art. 44.1.2]
(jf. præmis 26-33)
Angående
Søgsmål i henhold til artikel 263 TEUF med påstand om annullation af debetnota nr. 3242009492 af 18. august 2020, udstedt af Forvaltningsorganet for Små og Mellemstore Virksomheder (EASME), hvori det anordnes, at sagsøgeren skal betale et beløb på 55454,44 EUR, samt skrivelsen Ares(2020) 4309529, som ledsagede denne debetnota, hvorved EASME bl.a. har kvalificeret visse omkostninger til personale og visse indirekte omkostninger som ikke-støtteberettigede.
Konklusion
1)
Sagen afvises, for så vidt som den er rettet mod Europa-Kommissionen.
2)
Silex Ipari Automatizálási Zrt. (Silex Zrt.) bærer sine egne omkostninger og betaler de af Kommissionen afholdte omkostninger i forbindelse med sagen vedrørende formalitetsindsigelsen.